இம்முறை பயணங்களில் புதிய நண்பர்களைச் சந்திக்க பழக வாய்ப்பு ஏற்படுத்திக் கொடுத்த மார்க்க்கு ஒரு தாங்கஸ் சொல்லியே ஆகணும். நம்மில் பலர் அடிக்கடி முகநூலில் சந்திக்கும் ஶ்ரீதரின் குடும்பத்தினரை நேரில் சந்திக்கும் வாய்ப்புக் கிடைத்தது. ஓவியர்களும், சிற்பிகளும் மிகச் சீரியஸான, மூடியான மனிதர்கள், குறைவாகவே பேசுபவர்கள் என்று நான் நினைப்பதுண்டு. மாறாக இந்த ஓவியர் ஶ்ரீதர் சந்தோஷமாக நிறையப் பேசுகிறார். அவருக்கு நிறைய நண்பர்கள். நிறைய என்றால் அந்த “ய” வைப்பலமுறை போட வேண்டும். அவ்வளவு நண்பர்கள். அவர் ஒரு CA ஓரு மிகப்பெரிய விற்பனை நிறுவனத்தின் குழுமத்தின் GM. ஆனால் அது சற்றும் தொனிக்காதவகையில் பழுகுகிறார். திருமதி ஶ்ரீதர். கணனி பொறியாளர். உள்ளூர் கல்லூரி ஒன்றில் ஆசிரியாராகப் பணி. நட்பு பாராட்டுவதில் கணவரைத் தோற்கடிக்கிறார். செயற்கையான ஹலோவாக இல்லாமல் உள்ளன்போடு பேசுகிறார். அவர் எங்களுக்காகக் கொடுத்த விசேஷ ஸ்வீட்டின் ரெசிப்பை கேட்டுவாங்கிவந்த என் மனைவி அந்தக் கருப்பு அரிசியைத்தேடிக்கொண்டிருக்கிறார்.